b'\n_START_ARTICLE_\nAndreas von Ettingshausen\n_START_SECTION_\n\xc5\xbdivljenje in delo\n_START_PARAGRAPH_\nVon Ettingshausen je na Dunaju \xc5\xa1tudiral filozofijo in pravoslovje. Leta 1817 je doktoriral pod Lindnerjevim mentorstvom in na Univerzi na Dunaju za\xc4\x8del predavati matematiko in fiziko. V letu 1819 je postal profesor fizike na Univerzi v Innsbrucku, leta 1821 pa profesor vi\xc5\xa1je matematike na Univerzi na Dunaju. Njegova tedanja predavanja so ozna\xc4\x8dila nov \xc4\x8das Univerze in so jih objavili leta 1827 v dveh knjigah. Leta 1834 je postal predstojnik oddelka za fiziko._NEWLINE_Prvi je skonstruiral elektromagnetne stroje, ki so delovali s pomo\xc4\x8djo elektri\xc4\x8dne indukcije. Pospe\xc5\xa1il je raziskovanja v optiki in napisal fizikalni u\xc4\x8dbenik Lehrbuch der Physik (Dunaj 1844, 4. izdaja 1860). Njegov na\xc4\x8din pou\xc4\x8devanja je postal \xc5\xa1ir\xc5\xa1e znan. Napisal je tudi knjigo o kombinatori\xc4\x8dni analizi Die kombinatorische Analysis (Dunaj 1826). Skupaj z von Baumgartnerjem je uredil njegovo delo Naturlehre (7. izdaja, Dunaj 1842) in z njim med letoma 1826 in 1832 skupaj izdajal revijo Zeitschrift f\xc3\xbcr Physik und Mathematik._NEWLINE_Upokojil se je leta 1866._NEWLINE_Med njegove trajne doprinose k matematiki sodi uvedba zapisa  za binomski koeficient, ki je koeficient  v razvoju binoma  in bolj splo\xc5\xa1no, \xc5\xa1tevilo k elementov podmo\xc5\xbeic n elementov mno\xc5\xbeice.'